b'\n_START_ARTICLE_\nAnataasi\n_START_PARAGRAPH_\nAnataasi on oksideihin kuuluva mineraali, joka samaan ryhm\xc3\xa4\xc3\xa4n kuuluvien rutiilin ja brookiitin tavoin on koostumukseltaan titaanidioksidia (TiO\xe2\x82\x82). Sen nimi tulee kreikan kielisest\xc3\xa4 sanasta, mik\xc3\xa4 tarkoittaa pitk\xc3\xa4nomaista. Anataasilla on alempi l\xc3\xa4mp\xc3\xb6tila kuin rutiililla. Mineraalin v\xc3\xa4rej\xc3\xa4 ovat keltaisen ja ruskean s\xc3\xa4vyt sek\xc3\xa4 sininen ja musta. Viiru on v\xc3\xa4rit\xc3\xb6n, valkoinen, vaaleanruskea tai vaaleanruskea. Sill\xc3\xa4 on puolimetallinen- tai timantinkiilto ja se on l\xc3\xa4pin\xc3\xa4kyv\xc3\xa4 tai l\xc3\xa4pikuultava. Sen ominaispaino on 3,8\xe2\x80\x933,9. Kovuus on Mohsin kovuusasteikolla 5,5\xe2\x80\x936. Kidej\xc3\xa4rjestelm\xc3\xa4 on tetragoninen.\n_START_SECTION_\nEsiintyminen\n_START_PARAGRAPH_\nAnataasia esiintyy magma- ja metamorfisissa kiviss\xc3\xa4 sek\xc3\xa4 upamuodostumissa. Sit\xc3\xa4 on l\xc3\xb6ydetty Sveitsist\xc3\xa4 ja Italiasta.'